CELEX: 22011D0007
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 7/2011 tal- 1 ta’ April 2011 li temenda l-Anness IV (Enerġija) tal-Ftehim dwar iż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 7/2011
      tal-1 ta’ April 2011
      li temenda l-Anness IV (Enerġija) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness IV tal-Ftehim kien emendat bid-Deċiżjoni tal-Kumitat Konġunt taż-ŻEE Nru 2/2011 tal-11 ta’ Frar 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 774/2010 tat-2 ta’ Settembru 2010 dwar l-iffissar ta’ linji gwida għall-kumpens lil operaturi tas-sistemi ta’ inter-trażmissjoni u għal approċċ regolatorju komuni għall-ħlasijiet tat-trażmissjoni (2) għandu jiġi inkorporat fil-Ftehim,
               
            IDDEĊIEDA KIF ĠEJ:
      Artikolu 1
      Dan li ġej għandu jiġi mdaħħal wara l-punt 39 (ir-Regolament tal-Kummissjoni (KE) Nru 643/2009) tal-Anness IV tal-Ftehim:
      
                  “40.
               
               
                  
                     32010 R 0774: Ir-Regolament tal-Kummissjoni (UE) Nru 774/2010 tat-2 ta’ Settembru 2010 dwar l-iffissar ta’ linji gwida għall-kumpens lil operaturi tas-sistemi ta’ inter-trażmissjoni u għal approċċ regolatorju komuni għall-ħlasijiet tat-trażmissjoni (ĠU L 233, 3.9.2010, p. 1).
                  Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  
                              (a)
                           
                           
                              Dan li ġej għandu jiżdied mal-Artikolu 3:
                              ‘Għall-Istati tal-EFTA ir-Regolament għandu jiskadi meta r-Regolament (UE) Nru 838/2010 jidħol fis-seħħ fil-Ftehim taż-ŻEE’.
                           
                        
                              (b)
                           
                           
                              L-ewwel sentenza fil-punt 3 tal-parti B tal-Anness għandha tiġi mibdula b’dan li ġej:
                              ‘Il-valur tal-ħlasijiet medji annwali ta’ trażmissjoni li jitħallsu mill-produtturi għandu jkun fil-medda ta’ 0 sa 0,5 EUR/MWh, għajr dawk applikabbli fid-Danimarka, l-Isvezja, il-Finlandja, in-Norveġja, ir-Rumanija, l-Irlanda, il-Gran Brittanja u l-Irlanda ta’ Fuq.’
                           
                        
                              (c)
                           
                           
                              It-tieni sentenza fil-punt 3 tal-parti B tal-Anness għandha tiġi mibdula b’dan li ġej:
                              ‘Il-valur tal-ħlasijiet medji annwali ta’ trażmissjoni li jitħallsu mill-produtturi fid-Danimarka, l-Isvezja, il-Finlandja u n-Norveġja għandu jkun fil-medda ta’ 0 sa 1,2 EUR/MWh.’ ”
                           
                        
            Artikolu 2
      It-testi tar-Regolament (UE) Nru 774/2010 fil-lingwi tal-Islanda u tan-Norveġja, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ April 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 93, 7.4.2011, p. 31.
      
         (2)  ĠU L 233, 3.9.2010, p. 1.
      
         (*)  L-ebda rekwiżiti kostituzzjonali ma huma indikati.